Ajánlati felhívás  

Az Országos Lengyel Önkormányzat az OLÖ 39/2023.(X.05.) határozatával jóváhagyott Beszerzések Lebonyolításának Szabályzata alapján ajánlati felhívást tesz közzé
az Országos Lengyel Önkormányzat 1102 Budapest, Állomás utca 10. székhelyén a „B” épület tetőszerkezet felújítás II. ütem tárgyában

Előzmények:

Az országos Lengyel önkormányzat telephelyén a „B” épület tetőszerkezetének felülvizsgálatára 2025 évben került sor. A felülvizsgálat során megállapítást nyert, hogy 
· „a vizsgálandó tetőszerkezet cserép héjalása a szarufák között több helyen több centiméteres nagyságrendben behajlott, helyenként időszakosan beázásokat észleltek”
·  A vizsgálatok során „nyilvánvalóvá vált, hogy a cseréplécek behajlását azok gyenge anyagminősége és az elvártnál kisebb keresztmetszete okozta”
· „az egyes szerkezeti csomópontok kialakítása valószínűleg már az elkészítés időpontjában sem szakszerűen, inkább ötletszerűen készültek, emellett a pontos illesztés minden ismérvét mellőzték.”
· További problémaként merült fel a szerkezeti csomópontok nem kellő rögzítése, a padlástér hőszigetelésének hiányosságai, valamint a padlástérben vezetett elektromos kábelek szabálytalan kötései és rögzítésük.

A tetőszerkezet legrosszabb állapotú, első harmadának, valamint a héjalás megbontása nélkül elvégezhető szerkezeti csomópontoknak, a födém hőszigetelésének és az elektromos hibák javítási munkái 2025. évben elvégzésre kerültek az Országos Lengyel Önkormányzat 1102 Budapest, Állomás utca 10. telephelyén a „B” épület tetőszerkezet felújítás I. üteme tárgyú kiírás alapján. Az I. ütemben megtörtént a tetőtérbeépítés bontása nélkül hozzáférhető helyeken a teljes tetőszerkezet főbb szerkezeti elemeinek (szarufák, szelemenek, könyökfák) kapcsolatainak javítása, a padlástéri padozat hőszigetelésének megvédése, a padlástér járhatóvá tétele, valamint az épület utcával párhuzamos gerincű tetőszerkezetének mindkét oldalának teljes héjalásának, fóliázásának bontása és újraépítése a szükséges járulékos munkákkal együtt.

A jelen kiírás tárgyát képező II. ütemben a további javítási munkák a további 2/3 részen csak a héjalás teljes megbontásával végezhetők, az alábbi felsorolás szerint.

 Elvégzendő munkák az II. ütemben:
· A héjalás és az elhasználódott Bramac fólia bontása
· A gyenge keresztmetszetű cseréplécek cseréje Bramac cseréplécre.
· A belülről nem javítható csomóponti részek javításának elvégzése
· Az új cseréplécekhez igazított bádogozás elhelyezése
· A cserép héjalás visszatétele, szükség szerinti cserép pótlással
· Törmelék felrakása szállítóeszközre és elszállítása hulladéklerakóba
· Pipere takarítás a kivitelezési munkákkal érintett belső és külső területen.

Az ajánlatkérésben érintett tetőfelület nagysága cca. 233 m2. A bontási és építési munkákhoz az épület mellett állványzatot kell készíteni, tetőfedő bádogos és ácsmunkákat kell elvégezni. 
Az ajánlat készítéshez az ajánlatadónak helyszíni felméréseket kell végezni, és az alapján kell meghatároznia az elvégzendő szakipari munkák mennyiségét, anyag és díjköltségét.  A munka végezhető ipari alpin technikával, vagy hagyományos építőipari kivitelezésben is, a cél minél költségtakarékosabb kivitelezés. Az ajánlatnak minden költséget tartalmaznia kell, többletmunka, vagy pótmunka nem számolható el. 
A munkavégzést úgy kell elvégezni, hogy beázás nem keletkezhet. Ennek érdekében a napi munkavégzés csak beázás mentességet biztosító fóliázással zárható.
A munkák során – a tetőtérbeépítés terében folyamatos munkavégzés zajlik – ezért a jelentős károk elkerülésének érdekében, beázás elkerülése elsődleges szempont. Ezért a felújítás csak olyan szakaszokban lehetséges, ami biztosítja a csapadék elleni teljes védelmet adott esetben a napi munkavégzés közben, illetve annak befejezésével is.
A munkák során újonnan beépítendő faanyagok csak gomba, rovar és tűzvédelmet biztosító bevonatrendszerrel való kezelés után építhetők be.
A kivitelezési munkák során az épület beázásmentességét biztosítani kell. Az ácsmunkákkal óhatatlanul együtt járó bádogosmunkák is az ajánlati munkák részét képezik.
A kivitelezési munkákról tételes költségvetési kiírás készült, melyet jelen felhívás mellékleteként küldünk. A kiírásban csak az egységárakat szabad beírni, minden más változtatás tilos, a pályázó kizárását vonja maga után. 
Az ajánlati munkaterület a hivatalvezetőnél Tupcsia Évánál +36303328753 telefonszámon előzetes értestés után 2026. 07.13-án 08:00 és 10:00 között megtekinthető. Műszaki kérdésekben felvilágosítást ad Devescovi György +36304745750. 
Az ajánlatnak mindent tartalmaznia kell, ami a költségvetési kiírásban, az állapotfelmérésben, illetve jelen ajánlati kiírásban elvégzendő feladatként szerepel, vagy az ajánlatadó által ezekhez elengedhetetlenül szükségesek. Az ajánlat mellé csatolni kell a jelen ajánlat mellékletét képező, aláírt ajánlati lapot és átláthatósági nyilatkozatot. A beadott ajánlatok során a költségvetésben szereplő, de be nem árazott tételek tartalma része az elvégzendő munkának. Részajánlat nem tehető
Az ajánlatok elbírálásánál a vállalási ár döntő, amelyet forintban kell meghatározni.
Előlegfizetés: 25 % a szerződés aláírását követően kiállított előlegszámla beérkezését követő 5 napon belül.
A vállalkozói díj átalánydíjnak minősül. Ajánlatkérő 5 % tartalékkeretet biztosít, amely összeg csak és kizárólag a műszaki ellenőr által elrendelt pótmunkák elszámolására használható fel. Többletmunka[footnoteRef:1] az átalányárra való tekintettel nem érvényesíthető. [1:  6:244. § [Többletmunka. Pótmunka]  
(1) A vállalkozó köteles elvégezni a vállalkozási szerződés tartalmát képező, de a vállalkozói díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (többletmunka).
(2) A vállalkozó köteles elvégezni az utólag megrendelt, különösen tervmódosítás miatt szükségessé váló munkát is, ha annak elvégzése nem teszi feladatát aránytalanul terhesebbé (pótmunka).
6:245. § [A vállalkozói díj]  
(1) Ha a felek átalánydíjban állapodtak meg, a vállalkozó az átalánydíjon felül a pótmunka ellenértékét igényelheti, a többletmunka ellenértékének megtérítésére nem jogosult. A megrendelő köteles azonban megtéríteni a vállalkozónak a többletmunkával kapcsolatban felmerült olyan költségét, amely a szerződés megkötésének időpontjában nem volt előrelátható.] 

Az ajánlatkérő az eljárásból kizárja azt az Ajánlattevőt: 
· aki végelszámolás alatt áll, vagy ellene csőd-, illetve felszámolási eljárás van folyamatban;
· akinek köztartozása van és az adóhatóság a részére részletfizetést vagy fizetési halasztást jogerős döntésével nem engedélyezett;
· akinek az Országos Lengyel Önkormányzatnál és a fenntartásában működő Intézményeknél, Hivatalnál öt évnél nemrégebben végzett beszerzési tevékenységnél vállalt szerződéses kötelezettségének megszegését jogerős államigazgatási, illetve bírósági határozat megállapította vagy tartozása áll fenn;
· aki/amely nem minősül a nemzeti vagyonról szóló 2011. évi CXCVI. törvény 3. § (1) bekezdése 1. pontja értelmében átlátható szervezetnek. 
Az ajánlattevőnek rendelkeznie kell a Vállalkozási szerződésben vállalt vállalkozási munkák, legalább a részteljesítéséig meghatározott munkarészre, megadott minőségben, a szerződés szerinti teljesítési feltételeknek megfelelő elvégzéséhez, saját költségén történő teljesítéséhez szükséges fedezettel. (beleértve az igénybe vett alvállalkozók díjazását is).
Részajánlat nem tehető.
A munka műszaki ellenőr által igazolt teljesítését követően végszámla kerül kiállításra. A kivitelezési munkákról elektronikus építési naplót kell vezetni.
A munkavégzés megkezdésének legkésőbbi időpontja: 2026.08.03. (hétfő)
A munkavégzés befejezésének legkésőbbi időpontja: 2026.08.31.
Az ajánlatoknak teljeskörűnek kell lenniük, beadási határidejük: 2026. 07.21. (kedd) 10 óra 00 perc. A határidő beérkezési határidőt jelent, nem postára adási határidőt.
Az ajánlatokat zárt borítékban „ajánlat a Budapest X. Állomás utca 10. „B” épület tetőfelújítás I. ütem” címmel, személyesen kell beadni a Budapest X. Állomás utca 10.sz. alatt, a Hivatal titkárságán 2 példányban.
A pályázat bontása 2026. július 21-én (kedd) 11 óra 00 perckor történik az önkormányzat elnöke, a hivatal munkatársai és az önkormányzat műszaki ellenőre jelenlétében.
Esetleges hiánypótlásra egy alkalommal kerülhet sor, és nem irányulhat az ajánlat érdemi részének módosítására, kizárólag adminisztratív jellegű pontosítást szolgálhat.
Eredményhirdetés: a bontás követő 3 munkanapon belül e-mailen mindent pályázót értesítenek az eredményről.
A felhívást közzétevő fenntartja a jogot a beszerzési eljárás indokolás nélküli eredménytelenné nyilvánítására.

Budapest, 2026. 07.08.

Országos Lengyel Önkormányzat





1. számú melléklet

AJÁNLATI LAP[footnoteRef:2] [2:  A kipontozott részeket szíveskedjenek olvasható nyomtatott betűkkel kitölteni!] 


I. Ajánlat tárgya:
az Országos Lengyel Önkormányzat kizárólagos tulajdonában álló, a Budapest belterületi 39007/0/B/1. Hrsz alatt felvett az Országos Lengyel Önkormányzat 1102 Budapest, Állomás utca 10. székhelyén a „B” épület tetőszerkezet felújítás II. ütem tárgyában


II. Ajánlattevő adatai
Neve: …………………………………………………………………………………..… 
Székhelye: ………………………………………………………………………….….…..
Adószáma: ………………………………………………………………………………...
Nyilatkozattételre jogosult képviselő neve: …………………………………………….…..
Az eljárás során kapcsolattartó személy neve, telefonszáma, e-mail címe: ……………………………………………………….……………………………………
Felelős műszaki vezető megnevezése, regisztrációs száma (ha már az ajánlattétel időpontjában ismert: …………………………………………………………………………………...


III. Bírálat szempontja

Ajánlati ár összesen:	nettó…..……………….…,- Ft, azaz ………………………….. Forint[footnoteRef:3] [3:  Az ajánlati lap III. pontjában (Összesített nettó ajánlati ár) a jelen ajánlattételi felhívás mellékletében megtalálható és az ajánlattal együtt benyújtandó, árajánlatra vonatkozó főösszesítő CD21 cellájában (ÁFA vetítési alap) feltüntetett összesített nettó árat kell beírni.
] 



IV. Ajánlattevő nyilatkozatai

1. Alulírott…………………………...………………..., mint a fenti ajánlattevő nyilatkozattételre jogosult képviselője nyilatkozom, hogy az ajánlattevő 
1. az ajánlat benyújtásának időpontjában nem áll végelszámolás, felszámolás vagy csődeljárás alatt;
1. köztartozásmentes, Ajánlatkérővel szemben tartozása nincs;
1. megismerte és elfogadja az ajánlattételre szóló felhívás feltételeit;
1. rendelkezik a munkák I. osztályú minőségben, a szerződés szerinti teljesítési feltételeknek megfelelő elvégzéséhez, de legalább a részteljesítéséig meghatározott munkarészre rendelkezik saját költségén történő teljesítéséhez szükséges fedezettel. (beleértve az igénybe vett alvállalkozók díjazását is).

2. 1. Alulírott………………………………………..., mint a fenti ajánlattevő nyilatkozattételre jogosult képviselője nyilatkozom továbbá, hogy az ajánlattevő 

1. a szerződés teljesítéséhez nem vesz igénybe alvállalkozót.

vagy[footnoteRef:4] [4:  Kérjük, a megfelelőt aláhúzással jelöljék, b) pont választása esetén kérjük, hogy az alvállalkozók által elvégzendő munkálatokat sorolják fel!] 


1. a szerződés teljesítéséhez alvállalkozót veszünk igénybe, az alábbi munkálatok elvégzéséhez: ……………………………………………………………………………………………………………………………………………………………………………………
…………………………………………………………………………………………
…………………………………………………………………………………………
…………………………………………………………………………………………
…………………………………………………………………………………………
Dátum:………………………………….
……………………………………
								cégszerű aláírás


1. számú melléklet


Átláthatósági nyilatkozat

Alulírott, „……………………………………………..”, mint a „…………………………………….…” cégjegyzésre jogosult képviselője, az Országos Lengyel Önkormányzat által az Országos Lengyel Önkormányzat kizárólagos tulajdonában álló, a Budapest belterületi 39007/0/B/1. Hrsz alatt felvett, az Országos Lengyel Önkormányzat 1102 Budapest, Állomás utca 10. székhelyén a „B” épület tetőszerkezet felújítás II. ütem tárgyában
tárgyban indított beszerzési eljárás vonatkozásában nyilatkozom, hogy az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdése alapján, a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglaltak szerint az általam képviselt ajánlattevő átlátható szervezetnek minősül. 

Dátum:………………………………….


